jkorsvik/nowiki_second_scrape_merged huggingface dataset:
Anakreontikk

Anakreontikk (gresk) var en stilretning i tysk og europeisk diktekunst fra rundt midten av 1700-tallet, dvs. rokokkotida.
Anakreontikerne skrev etter forbilde av lyrikksamlingen Anakreonteia, en samling greskspråklige dikt som stammer fra seinantikken til tidlig bysantinsk tid, og som igjen orienterer seg etter den greske dikteren Anakreon som levde på 500-tallet f.Kr. Anakreontikernes lyrikk er lett, galant og kretser rundt temaer som kjærlighet, vennskap, natur, vin og sosialt samvær.
Tidlige eksempler i tyskspråklig lyrikk er Johann Wilhelm Ludwig Gleims Versuch in scherzhaften Liedern (1744), og Johann Nikolaus Götz og Johann Peter Uz' Oden Anakreons in reimlosen Versen. Seinere fulgte mange etterligninger av Anakreons stil, spesielt i temavalg og formal oppbygning. Blant andre skrev Friedrich von Hagedorn og Friedrich Gottlieb Klopstock i stilen, og også Goethe og Schiller hadde sine anakreontiske perioder.
Anakreontisk dikting sto spesielt sterkt i det tyske språkområdet, selv om flere lyrikere fra andre europeiske nasjoner hengte seg på bølgen, som franske Ponce Denis Écouchard Lebrun og André Chénier. I sin samtid ble Bellman karakterisert som «den svenske Anakreon», og flere av Lyder Sagens beste, selvstendige verk kan tilordnes den anakreontiske stilen.Fra rundt 1770 begynte Klopstock, Herder og snart også Goethe å vende den anakreontiske stilen ryggen for å erstatte den med en mer opphøyd stil etter forbilde av Pindar.


== Litteratur ==
Manfred Beetz u. Hans-Joachim Kertscher (red.): Anakreontische Aufklärung, Hallesche Beiträge zur Europäischen Aufklärung, bind 28, Tübingen 2005. ISBN 3-484-81028-9/978-3-484-81028-0
«Anacreontics» i Hugh Chisholm: Encyclopædia Britannica (11th ed.). Cambridge University Press. s. 907.


== Referanser ==
Lucanus mearesii

Lucanus mearesii er en billeart i familien hjortebiller (Lucanidae).


== Kjennetegn ==
En stor til meget stor (hannen 40-73 millimeter), brun til svart hjortebille, oversiden gjerne med noe lys bestøvning, under denne nokså blank. Som vanlig hos hjortebiller har den allometrisk vekst, der store hanner har forholdsvis større og bredere kjever, de hos små hanner er mindre on enkelt krummede. Hannen har store, kraftige kjever som har en innoverrettet tann litt utenfor midten, kløvede i spissen. De knebøyde antennene har vanligvis en fire-leddet vifte . Bakhodet har skrå tverrkjøler på sidene.


== Levevis ==


== Utbredelse ==
Arten er utbredt i det nordlige India (Punjab, Vest-Bengal), Nepal, Bhutan og Bangladesh.


== Systematisk plassering ==

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus mearesii Hope, 1842


== Referanser ==


== Eksterne lenker ==
(en) Lucanus mearesii i Global Biodiversity Information Facility 
Lucanus mearesii – detaljert informasjon på Wikispecies 
(en) Lucanus – kategori av bilder, video eller lyd på Commons
Noseolucanus denticulus

Noseolucanus denticulus er bille i familien hjortebiller (Lucanidae). Slekten omfatter bare to kjente arter.


== Utseende ==
En middelsstor (ca. 17–22 millimeter), kort og bred, brunsvart til svart hjortebille, dekkvingene er mørkt rødbrune. Hannens kjever er moderat forstørrede, enkelt sigdformede uten tenner. Hode og pronotum har påfallende, tverrstripet mikroskulptur hos hannen, tett og kraftig punktert hos hunnen. Dekkvingene har litt svake lengdefurer. Hunnens kjever er bare litt mindre enn hannens, men hodet er påfallende mindre, skulpturen annerledes og pronotum mer rundet.


== Levevis ==


== Utbredelse ==
Arten lever i fjellområder i det nordlige Myanmar og det sørlige Kina.


== Systematisk inndeling ==

Ordenen biller, Coleoptera
Underordenen Polyphaga
Gruppe Scarabaeiformia
Familien hjortebiller, Lucanidae
Underfamilien Lucaninae
Gruppen Lucanini
Slekten Noseolucanus Araya & Tanaka, 1998
Noseolucanus denticulus (Boucher, 1995)


== Eksterne lenker ==
(en) Noseolucanus denticulus i Global Biodiversity Information Facility 
(en) Noseolucanus denticulus hos NCBI 
Noseolucanus denticulus – detaljert informasjon på Wikispecies 
Bildegalleri
Ratschings

Ratschings er en italiensk kommune. Den ligger i Sør-Tirol, og har 4 447 innbyggere på et areal på 203,29 kvadratkilometer. 
I Ridnaun ligger det et skiskytteranlegg, som blant annet arrangerte EM i skiskyting 2018.


== Referanser ==


== Eksterne lenker ==
Offisielt nettsted 
(en) Ratschings – kategori av bilder, video eller lyd på Commons 
(en) Ratschings – galleri av bilder, video eller lyd på Commons
Sigulda

Sigulda er en latvisk by. Den ligger i Sigulda kommune, og har 16 422 innbyggere (i 2006) på et areal på 18,2 kvadratkilometer. Den ligger omtrent 50 km nordøst for Riga ved elven Gauja, en sideelv til Daugava. 

Biskopen i Riga sitt slott Turaida, som ble påbegynt på 1200-tallet, ligger fem kilometer utenfor Sigulda. Slottet ble ødelagt av brann i 1776 og ble aldri gjenoppbygget.  
Sigulda slott ble bygget på 1800-tallet, det var bygget mer som en herregård. 
På slutten av 1800-tallet ble det et populært rekreasjonssted for velstående fra Riga og andre steder. 
I byen ligger et stort bob og ake anlegg, som blant annet skal være arena for VM i aking 2003, VM i aking 2015, EM i aking 1996, EM i aking 2018, EM i aking 2021 og for verdenscupen.


== Referanser ==


== Eksterne lenker ==
Offisielt nettsted 
(en) Sigulda – kategori av bilder, video eller lyd på Commons
Kandersteg

Kandersteg er en sveitsisk by. Den har 1299 innbyggere (2014). 
I byen ligger hoppanlegget Nordic Arena som blant annet brukes under Junior-VM på ski 2018 og U23-VM på ski 2018. Det ligger også et langrennsanlegg der.


== Referanser ==


== Eksterne lenker ==
(und) Offisielt nettsted 
(en) Kandersteg – kategori av bilder, video eller lyd på Commons
Ofterschwang

Ofterschwang er en tysk kommune. Den ligger i Oberallgäu, og har 1 427 innbyggere. 
Ved byen ligger det et alpintanlegg, som blant annet arrangerer verdenscupen i alpint.


== Referanser ==


== Eksterne lenker ==
Offisielt nettsted 
(en) Ofterschwang – kategori av bilder, video eller lyd på Commons
North Bay

North Bay er en canadisk by. Den ligger i Ontario, og har 51 553 innbyggere. 
Byen skal blant annet skal arrangere VM i curling for kvinner 2018.
Punta Cana

Punta Cana er en dominikansk by. Den ligger i provinsen La Altagracia, og har 385 244 innbyggere på et areal på 475,3 kvadratkilometer. 
Ved byen ligger Corales Puntacana Resort & Club som har arrangert flere store golfturneringer.


== Referanser ==


== Eksterne lenker ==
(en) Punta Cana – kategori av bilder, video eller lyd på Commons
Siġġiewi

Siġġiewi er en maltesisk by. Den har 8 367 innbyggere (2014). Maltas høyeste punkt, Ta' Dmejrek, ligger i kommunen. 
Byen arrangerer noen år verdenscupen i skyting, og er kjent som en antikk by.


== Eksterne lenker ==
Offisielt nettsted 
(en) Siġġiewi – kategori av bilder, video eller lyd på Commons
Le Castellet

Le Castellet er en fransk by. Den ligger i Var og har 4252 innbyggere.I byen ligger motorsportbanen Circuit Paul Ricard, som blant annet arrangerer Frankrikes Grand Prix.


== Referanser ==
Leobersdorf

Leobersdorf er en østerriksk by. Den ligger i Baden District, og har 4 924 innbyggere på et areal på 12,34 kvadratkilometer. 
Byen arrangerte EM i hagleskyting 2018.


== Referanser ==


== Eksterne lenker ==
Offisielt nettsted 
(en) Leobersdorf – kategori av bilder, video eller lyd på Commons
Montemor-o-Velho

Montemor-o-Velho er en portugisisk bykommune. Den ligger i distriktet Coimbra og har 26 171 innbyggere (2011).
Ved byen ligger det en internasjonal ro- og padlearena på 2 kilometer som har arrangert flere store mesterskap, og som skal arrangere VM i padling 2018.


== Referanser ==


== Eksterne lenker ==
Offisielt nettsted 
(en) Montemor-o-Velho – kategori av bilder, video eller lyd på Commons
Darfo Boario Terme

Darfo Boario Termen er en italiensk by. Den ligger i provinsen Brescia, og har 15 530 innbyggere på et areal på 36,07 kvadratkilometer. 
Byen arrangerte EM i terrengsykling 2017.


== Referanser ==


== Eksterne lenker ==
Offisielt nettsted 
(en) Darfo Boario Terme – kategori av bilder, video eller lyd på Commons 
(en) Darfo Boario Terme – galleri av bilder, video eller lyd på Commons
Suksesskolen

Suksesskolen er en TV-serie i seks episoder som gikk på TV 2 Humor i 2015. Serien var en slags spinnoff av Kollektivet. Samme gjeng sto bak serien, den ble produsert av Seefood TV, men denne gangen kuttet man programlederdelen og laget en ren fiksjonsserie, nærmere bestemt en musikalkomedieserie for ungdom.
Serien fikk god mottakelse i media og har blitt sendt i reprise flere ganger. Den er også tilgjengelig på TV2 Sumo. Skuespillere i serien var Sebastian Trulsrud Brynestad, Kevin Vågenes, Cecilie Steinmann Neess, Jakob Schøyen Andersen og Fridtjof Josefsen.


== Handling ==
Suksesskolen handler om Jon som begynner på Suksesskolen for å lære og oppnå suksess, hvordan få masse likes på sosiale medier og å bli superpopulær generelt. Men så får Jon et godt øye til Elly i kantina og blir etterhvert en del av "folket" som kantinegjengen representerer. Dette blir et nederlag for Suksesskolen som tjener masse penger på suksessrike elever.


== Rolleliste ==
École nationale supérieure de chimie de Paris

École nationale supérieure de chimie de Paris (Chimie ParisTech) er en fransk grande école som uteksaminerer ingeniører nord i Frankrike (Paris), og som er medlem av PSL Research University.


== Referanser ==


== Eksterne lenker ==
Offisielt nettsted 
(en) Chimie ParisTech – kategori av bilder, video eller lyd på Commons
Université Paris sciences et lettres

Université Paris sciences et lettres (Université PSL) er et kombinert forskningsinstitutt og universitet i Paris grunnlagt i 2010. 
PSL er regnet blant de ledende akademiske institusjonene innen teknologi og vitenskap, i tillegg til mange andre felt, blant annet administrasjon og økonomi.


== Medlem ==
Conservatoire national supérieur d'art dramatique
École nationale supérieure de chimie de Paris
École nationale des chartes
École normale supérieure
École pratique des hautes études
École supérieure de physique et de chimie industrielles de la ville de Paris ParisTech
Institut Curie
École nationale supérieure des mines de Paris
Parisobservatoriet
Université Paris-Dauphine


== Referanser ==


== Eksterne lenker ==
Offisielt nettsted
Jul i Blodfjell

Jul i Blodfjell er en norsk komiserie og julekalender som gikk på TVNorge i 2017 og 2019. Den ble produsert av Seefood TV for TVNorge. 
I første sesong samles storfamilen Soot på et høyfjellshotell hvor de må bli til julaften dersom de vil ha sin andel av arven til sin gamle onkel.Serien ble nominert til fagprisen beste kostyme/sminke foran Gullruten 2018 (Michelle Johansson, Hanne Iveland Henriksbø).I andre sesong etterforsker Svein og Nanna Soot forsvinningen til Sofia Juul.


== Inspirasjonskilder ==
Manusforfatterne Christopher Pahle og Martin Zimmer har hentet inspirasjon til rollefigurer og scener fra en rekke kjente filmer og TV-serier.


=== Karakterer ===
Svein er basert på Harry Hole og Varg Veum.
Nanna er basert på Saga Norén fra Broen og Sara Lund fra Forbrytelsen.
Timian er basert på Danny fra grøsserfilmen Ondskapens hotell.
Tvillingene er fra grøsserfilmen Ondskapens hotell.
Konstanse er basert på Violet Crawley fra den britiske dramaserien Downton Abbey.
Chris har blitt inspirert av skuespilleren Mickey Rourke.
Scorpio har blitt inspirert av Lisbeth Salander fra Millennium-trilogien.
Finn Stålesen har blitt inspirert av politimannen Eirik Jensen.


== Rolleliste ==


=== Scener og referanser ===
Tittelen «Jul i Blodfjell» spiller på Jul i Blåfjell.
Scenen hvor Chris (Jon Øigarden) og Jack (Fridtjov Såheim) holder Konrad mellom seg og Chris forteller Jack om følelsene sine for ham er inspirert av Noora og William i ungdomsserien Skam. Replikken «Jo mer motstand du gir meg, jo mer keen blir jeg på deg» er nemlig en direkte kopi fra Skam.
Scenen hvor de står i trappa med sofaer og krangler om hvem som skal rygge med sofaen er basert på en episode fra Fleksnes der han møter en bil på en trang vei.
Sveins (Trond Fausa Aurvåg) julekaketeori er en referanse til filmen Se7en.
Scenen hvor Timian møter tvillingene på gangen, er inspirert av grøsserfilmen Ondskapens hotell fra 1980.
Scenen der Svein og Nanna ser på videoen av morderen, og Svein vil gå rundt hjørnet i bildet og gjøre det skarpere, kommer fra krim TV-serien CSI: Crime Scene Investigation.
Scenen der Timian blir avhørt og Svein legger ord i munnen på ham, er en direkte henvisning til Making a Murderer.
Scenen der Svein og Nanna krangler om hvems lik det er, er en konkret referanse til Broen.
Veldig lange og innviklede forklaringer på hva noen har gjort kommer fra Hotel Cæsar.
Musikken og visuelle effekter trekker sterke referanser til Stranger Things.
Handlingen i sesong 2 er inspirert av Menn som hater kvinner.
Puttis (Kevin Vågenes) scener i sesong 2 er henvisninger til Hannibal Lecter fra filmen Nattsvermeren.


=== Andre opptredener ===
Kjæresteparet Siri (Kevin Vågenes) og Gabriel opptrer også i NRKs humorserie Parterapi.


== Referanser ==


== Eksterne lenker ==
(en) Jul i Blodfjell på Internet Movie Database
Klinge skal et jubelkor

Klinge skal et jubelkor er Per Lønnings oversettelse fra 1973 av den gamle latinske julehymnen Resonet in laudibus. Salmen kom med i Norsk Salmebok (1985) som nummer 33 og i Norsk salmebok 2013 som nummer 29. Den har det lengste omkvedet i Norsk salmebok 2013.


== Kilder ==
Omtale i Lundes sang- og salmeleksikon 1997 ISBN 8252044255 side 224
Yves Allégret

Yves Allégret (født 23. oktober 1905, død 1. januar 1987) var en fransk manusforfatter og regissør.Allégret ble født i Asnières-sur-Seine som yngre bror til Marc Allégret.


== Filmografi (utvalg) ==
1948 – Piken fra Antwerpen (Dédée d'Anvers)
1949 – Usynlige lenker (Une si jolie petite plage)
1950 – Hundyret (Manèges)
1951 – Det skjer kun en gang (Les Miracles n'ont lieu qu'une fois)
1952 – De syv dødssynder
1952 – Hun sverget hevn (La jeune folle)
1953 – Brennende dager (Les Orgueilleux)
1957 – Siste oppgjør
1963 – Germinal


== Referanser ==


== Eksterne lenker ==
(en) Yves Allégret på Internet Movie Database 
(sv) Yves Allégret i Svensk Filmdatabas 
(da) Yves Allégret på Filmdatabasen 
(fr) Yves Allégret på Allociné 
(en) Yves Allégret på AllMovie 
(en) Yves Allégret hos Turner Classic Movies 
(en) Yves Allégret hos The Movie Database
Sigrid Guries filmografi

Sigrid Gurie (født Sigrid Guri Haukelid 18. mai 1911 i Brooklyn i New York City, død 14. august 1969 i Mexico by) var en norsk-amerikansk filmskuespiller og bildekunstner.


== Referanser ==
Durant Motors

Durant Motors Inc. ble etablert i 1921 av tidligere administrerende direktør hos General Motors, William «Billy» Durant etter at han ble oppsagt av GM-styret i New York og bankfolk som finansierte General Motors.
I 1922 ble Locomobile kjøpt opp av Durant Motors som ikke bare fortsatte å bruke Locomobile som merkevare for sine ypperste kjørertøyer frem til 1929, men også fortsatte å bygge Model 48 frem til selskapet ble oppløst i 1929. Frem til midten på 1920-tallet var dette Locomobile's eneste tilbud. I 1925 kom den første nye modell, 8-66 Junior Eight med en mer vanlig åtte-sylindret rekkemotor, men, viktigere, lavere priset til 1 785 dollar.
Lanseringen av en enda mindre Junior Six kom i 1926, men denne ble beholdt bare i et eneste modell-år. Den større, Model 90 som komm samme år og ble bygget frem til 1929.
Med denne, Model 8-70 kunne Locomobile presentere nok en åtte-sylindret. I året som fulgte ble Junior Eight 8-66 faset ut.
I 1929 kom en ny 8-86 og en 8-88 på markedet, men da var det for sent til å kunne redde selskapet. Locomobile døde da morselskapet ble lagt ned. Byggingen av Durant og Rugby varte frem til 1933, men det reddet ikke Locomobile


== Påfølgende historie ==
Durants anlegg på Verlinden Avenue i Lansing,Michigan åpnet i 1920. Etter bortfallet av Durant, forble det stengt inntil GM kjøpt det i 1935. Det startet produksjon for GMS’ Karosseri- divisjon som senere blir Buick-Oldsmobile-Cadillac fabrikken. Den ble tilslutt slått sammen med en annen Lansing fabrikk og ble Lansing CAR Assembly. Fabrikken ble stengt i 6. mai 2005.
Durant Flint, Michigan fabrikken ble kjøpt av Fisher Body Divisjon i General Motors, og bygget det for meste Buick deler frem til nedleggelsen i 1987.
Billy Durant døde, nær konkurs 85 år gammel 1947, samme år som Henry Ford 83 år gammel.


== Kilder ==
Tad Burness, 1920 - 1939 Bil Spotters Guide, Motorbooks International


== Eksterne lenker ==
Durant Motorer Bil Klubb
Leucanthemopsis alpina

Leucanthemopsis alpina er en flerårig urt i kurvplantefamilien.
Den er en lav, noe håret, teppedannende plante. Stenglene er oppstigende og sjelden mer enn 15 cm høye. Bladene er grågrønne og fjærflikete; de fleste er grunnstilte. Blomsterkurvene sitter enkeltvis og er 2–4 cm i diameter. Randkronene er hvite, og skivekronene er gule. Kurvdekkbladene har svart rand. Frukten er en akene som er ca. 3 mm lang.
Leucanthemopsis alpina er utbredt i fjelltraktene i Sør- og Mellom-Europa der den vokser 1800–3000 moh. Arten vokser i snøleier på kalkfattig jord sammen med blant annet trefingerurt og musøre.


== Underarter ==
Arten er variabel, og systematikken er omstridt. Euro+Med Plantbase anerkjenner følgende underarter:

subsp. alpina – Spania, Frankrike, Italia og Sveits
subsp. cuneata – den spanske fjellkjeden Sierra de Urbión
subsp. minima – Spania, Frankrike, Italia, Sveits og Østerrike
subsp. tatrae – Polen, Romania, Slovakia
subsp. tomentosa – Korsika


== Litteratur ==
C. Grey-Wilson og M. Blamey (1992). Teknologisk Forlags store illustrerte flora for Norge og Nord-Europa. Norsk utgave T. Faarlund og P. Sunding. Teknologisk Forlag. s. 410. ISBN 82-512-0355-4. 
«Leucanthemopsis alpina». Info Flora. Besøkt 25. desember 2017. 
L. Carles og L. Thébault (2010). Guide de la flore des Alpes-Maritimes: du Mercantour à la Méditerranée. Gilleta•nice-matin. s. 329. ISBN 978-2-915606-74-4. 
W. Greuter (2006). «Leucanthemopsis alpina». Compositae (pro parte majore). – In: Euro+Med Plantbase - the information resource for Euro-Mediterranean plant diversity. Besøkt 25. desember 2017. 


== Eksterne lenker ==
(en) Leucanthemopsis alpina – oversikt og omtale av artene i WORMS-databasen 
(en) Leucanthemopsis alpina i Encyclopedia of Life 
(en) Leucanthemopsis alpina i Global Biodiversity Information Facility 
(en) Leucanthemopsis alpina hos ITIS 
(en) Leucanthemopsis alpina hos NCBI 
(en) Leucanthemopsis alpina hos The International Plant Names Index 
(en) Leucanthemopsis alpina hos Tropicos 
(en) Kategori:Leucanthemopsis alpina – bilder, video eller lyd på Wikimedia Commons 
(en) Leucanthemopsis alpina – galleri av bilder, video eller lyd på Wikimedia Commons 
Leucanthemopsis alpina – detaljert informasjon på Wikispecies
Volvo XC40

Volvo XC40 er en kompakt familiebil med høy bakkeklaring (SUV, CUV) fra svenske Volvo Personvagnar. Den er 443 centimeter lang.
Bilen er tegnet av tyske Thomas Ingenlath (født 1964) og britiske Ian Kettle. XC40 bygges i Ghent i Belgia, den første på Volvo Personvagnar og Geelys kinesiske CMA-plattform (Chinese Modular Automobile)I mars 2018 ble XC40 kåret til årets bil i Europa med 325 poeng.XC40 Twin Engine (2019–) er en hybrid tilsvarende "T5" med 180 hk bensinhester på 3 sylindre og 82 hk elektriske, som holder til opp mot 40 kilometer rekkevidde.XC40 Recharge Pure Electric (2020–) kunne bestilles fra sent 2019 med tilhengerfeste og ladekabel til en pris av rundt 500 000 norske kroner.C40 Recharge Pure Electric (2021–) er en kombicoupé med skrå bakrute og mindre bagasjeplass.


== Referanser ==
Three Billboards Outside Ebbing, Missouri

Three Billboards Outside Ebbing, Missouri er en britisk-amerikansk svart dramakomedie fra 2017, skrevet, produsert og regisst av Martin McDonagh. Frances McDormand, Woody Harrelson, Sam Rockwell, John Hawkes og Peter Dinklage spiller hovedrollene.
Filmen hadde verdenspremiere på filmfestivalen i Venezia 4. september 2017, hvor den konkurrerte om Gulløven. Den hadde kinopremiere i USA 10. november 2017 og skal etter planen ha kinopremiere i Norge 19. januar 2018. Filmen vant publikumsprisen under Toronto internasjonale filmfestival.Three Billboards Outside Ebbing, Missouri fikk god kritikk, blant annet for manus, regi og skuespill. McDormand, Harrelson og Rockwell fikk spesielt mye ros for sine rolleskildringer. Filmen ble nominert til seks Golden Globe-priser under den 75. Golden Globe-utdelingen for beste dramafilm, beste regi (McDonagh), beste kvinnelige hovedrolle (McDormand), beste mannlige birolle (Rockwell), beste manus (McDonagh) og beste originalmusikk (Carter Burwell). Under Amandaprisen 2018 ble den kåret til beste utenlandske kinofilm.


== Handling ==
Mildred (Frances McDormand) sørger over sin datter, som ble brutalt voldtatt og myrdet for sju måneder siden. Når politiet enda ikke har tiltalt noen for mordet velger hun å ta saken i egne hender. Hun henger opp tre reklameplakater utenfor hjemstedet sitt for å offentlig kritisere politiet for deres mangel på fremgang i etterforskningen. Dette fører til konfrontasjoner med politiet og medborgere som misliker Mildreds drastiske handlinger.


== Medvirkende ==
Frances McDormand som Mildred Hayes
Woody Harrelson som sheriff Bill Willoughby
Sam Rockwell som offiser Jason Dixon
John Hawkes som Charlie Hayes
Peter Dinklage som James
Lucas Hedges som Robbie Hayes
Abbie Cornish som Anne Willoughby
Samara Weaving som Penelope
Caleb Landry Jones som Red Welby
Clarke Peters som Abercrombie
Darrell Britt-Gibson som Jerome
Kathryn Newton som Angela Hayes
Kerry Condon som Pamela
Željko Ivanek som sersjant Cedric Connolly
Amanda Warren som Denise
Sandy Martin som Mrs. Dixon, Jasons mor
Christopher Berry som Tony
Nick Searcy som pater Montgomery


== Referanser ==


== Eksterne lenker ==
(en) Three Billboards Outside Ebbing, Missouri på Internet Movie Database 
Three Billboards Outside Ebbing, Missouri hos Filmweb
(no) Three Billboards Outside Ebbing, Missouri hos Filmfront 
(sv) Three Billboards Outside Ebbing, Missouri i Svensk Filmdatabas 
(da) Three Billboards Outside Ebbing, Missouri i Danmark Nationale Filminstitut 
(fr) Three Billboards Outside Ebbing, Missouri på Allociné 
(nl) Three Billboards Outside Ebbing, Missouri på MovieMeter 
(en) Three Billboards Outside Ebbing, Missouri på AllMovie 
(en) Three Billboards Outside Ebbing, Missouri på Rotten Tomatoes 
(en) Three Billboards Outside Ebbing, Missouri på Metacritic
Partito Socialista Riformista Italiano

Partito Socialista Riformista Italiano var et sosialdemokratisk politisk parti i Italia, fra 1912 til 1924. Blant grunnleggerne var Leonida Bissolati og Ivanoe Bonomi.


== Referanser ==
Karl Jensson

Karl Jensson (født 1460, død 1512) var riksråd og biskop i Hamar bispedømme.


== Liv ==
Han var fra Hackås, et lite tettsted i Jämtland, og  av slekten Skanke (derav ble han gjerne kalt Karl Jensson Skonk), en av den tidens fremste adelsslekter der omkring, som vel den gang var norsk.
Karl ble ifølge Ludvig Daae tatt opp og immatrikuleret i 1486 ved Universitetet i Rostock som Carolus Johannis de Hammaria, og i 1487 ved Universitetet i Greifswald. Så var han 1492 nevnt som kannik i Hamar bispedømme og i 1500 som dommer for biskop Herman, som han etterfulgte omkring 1504, da han også ble til riksråd.
På denne tiden var uro på Hedmarken, ledet av opprøreren Herlaug Hovudfat, i klammeri med visekonge/hertug Christian II av Danmark, Norge og Sverige. Dette likte ikke visekongen som mistenkte biskop Karl og derfor arresterte ham. Etter å ha sittet fengslet i bispegården i Oslo og på Båhus festning, døde han på reisen fra Båhus til Trondheim, hvor han skulle overleveres til erkebiskop Erik Valkendorf.

Et maleri som skal forestille biskop Karl henger i «presterekken» i Hoff kirke på Toten, men man vet ikke om det ligner. Det var Knut Sevaldsen Bang som ordnet med maleriene.


== Referanser ==


== Litteratur ==
Ludvig Daae: «Biskop Karl II af Hamar», i Historisk Tidsskrift (1905)